SREDNJA GOSPODARSKA ŠKOLA KRIŽEVCI

Milislava Demerca 1

48260 K R I Ž E V C I

KLASA: 406-01/21-01/29

URBROJ: 2137-53-23-1

Križevci, 19. srpnja 2023.

 Na temelju Pravilnika o načinu provođenja postupaka jednostavne nabave Srednje gospodarske škole Križevci upućuje se

**POZIV ZA DOSTAVU PONUDA U POSTUPKU NABAVE**

 **PLASTENIKA ZA DRŽANJE STOČNE HRANE**

**PODACI O NARUČITELJU:**

NAZIV I SJEDIŠTE NARUČITELJA: Srednja gospodarska škola Križevci, Milislava Demerca 1, 48260 Križevci

OIB: 58566527230

TELEFON: 048/681-247

INTERNETSKA ADRESA: http://www.ss-gospodarska-kc.skole.hr/

ADRESA ELEKTRONIČKE POŠTE: ured@ss-gospodarska-kc.skole.hr

**OSOBA ILI SLUŽBA ZADUŽENA ZA KONTAKT:**

Dijana Janeš, tajnica, e-mail: dijana.janes@skole.hr

Mislav Drokan, strukovni učitelj, e-mail: mislavdrokan@gmail.com

**OPIS PREDMETA NABAVE**:

Nabava i montaža plastenika za držanje stočne hrane. Plastenik je novi, nekorišten.

**TEHNIČKA SPECIFIKACIJA:**

Plastenik ima vrata na jednom čelu širine 3,8 m i visine 3,7 m. Drugo čelo je fiksno zatvoreno. Plastenik je izveden u duploj metalnoj izvedbi vruće cinčane cijevi fi60/2 mm, a razmak lukova je 2 m (luk uz luk), navučene na crne nosače cijevi fi54/4 mm. Temeljenje je pločom, farbanom temeljnom bojom, 30cmx30cm, debljine 5mm, koju učvršćujemo na zemlju, šoder ili asfalt klinovima fi 20mm, rebrasti čelik dužine 1000mm.

Naručitelj uređuje šljunčanu podlogu - dimenziji 12 x 22 m.

Potrebna je nivelacija terena sa maksimalnim padom +/- 2%

Na vrh objekata dolazi bijela svjetlopropusna cerada radi dovoljno dnevne svijetlosti u objektu, a ostatak je u zelenoj boji i to PVC platno (CERADA) 680gr/m2, dva puta akrilno lakirana, tako da snijeg klizi. Ako se cerada probuši ona se mora zavariti, a ne lijepiti. Na malim čelima uvareni su trokuti od rupičaste (mesh) cerade, koji služe za dodatno strujanje zraka.

Garancija na kemijske procese je 5 godina. Fizička oštećenja nisu pokrivena garancijom. Ponuditelj je dužan izvršiti montažu čim prije nakon isporuke robe. Vanjske dimenzije su 10mx20m, visine pri vrhu do 6,5 m, a do poprečne grede 4,8 m.

**DOKUMENTI KOJE SU PONUDITELJI DUŽNI DOSTAVITI:**

1. Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Za dokazivanje sposobnosti potrebno je dostaviti odgovarajući izvod, a ako se on ne izdaje u državi sjedišta gospodarskog subjekta, može se dostaviti izjava s ovjerom potpisa kod nadležnog tijela. Traženi dokument se može dostaviti u neovjerenoj preslici.

2. Ponuditelj mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (npr. u postupku predstečajne nagodbe). Za dokazivanje sposobnosti potrebno je dostaviti potvrdu Porezne uprave o stanju duga koja ne smije biti starija od 30 dana računajući od dana slanja Poziva na dostavu ponude. Traženi dokument se može dostaviti u neovjerenoj preslici.

3. Ponuditelj mora dokazati nekažnjavanost odnosno dostaviti izjavu o nekažnjavanju u kojoj izjavljuje da niti gospodarski subjekt niti osoba ovlaštena za zastupanje toga gospodarskog subjekta nisu pravomoćnom presudom osuđeni. Izjava ne smije biti starija od tri mjeseca računajući od dana slanja Poziva za dostavu ponude. Ponuditelji mogu koristiti vlastiti primjer izjave ili primjer koji se nalazi u Pozivu za dostavu ponude kao Prilog 2. Izjavu nije potrebno ovjeriti kod javnog bilježnika. Traženi dokument se može dostaviti u neovjerenoj preslici.

**ROK VALJANOSTI PONUDE:** 30 dana od isteka roka za dostavu ponuda

**ROK ZA DOSTAVU PONUDE**: **25. srpnja 2023.**

**NAČIN IZRADE I DOSTAVE PONUDE:**

Ponuda se dostavlja u zatvorenoj omotnici na adresu naručitelja

SREDNJA GOSPODARSKA ŠKOLA KRIŽEVCI

PP 1

48 260 KRIŽEVCI

Osim adrese naručitelja, na omotnici mora biti naznačeno:

* naziv i adresa ponuditelja
* naziv predmeta nabave: Plastenik za držanje stočne hrane
* naznaka „NE OTVARAJ!“

Ponuda se dostavlja poštom. Postupak otvaranja ponuda nije javan.

Ponuda se piše neizbrisivom tintom. Ispravci u ponudi moraju biti izrađeni na način da su vidljivi (prekriženi, a ne premazani korekturnim lakom), te moraju uz navod datuma ispravka biti potvrđeni potpisom ponuditelja. Ponuda se izrađuje na način da čini cjelinu. Uvezuje se na način da se onemogući naknadno vađenje ili umetanje listova (npr. jamstvenikom, spiralnim ili sličnim uvezom ili na neki drugi način). Ponuda se predaje potpisana od strane odgovorne ili ovlaštene osobe ponuditelja. Svaki ponuditelj može dostaviti samo jednu ponudu. Ponuda se izrađuje na hrvatskom jeziku i latiničnom pismu.

Ponuda mora sadržavati popunjen ponudbeni list, popunjen troškovnik i tražene dokumente.

***Izmjena, dopuna ili odustanak od ponude***

Ponuditelj može do isteka roka za dostavu ponuda

* dostaviti izmjenu i/ili dopunu ponude, koja se dostavlja na isti način kao i osnovna ponuda s obveznom naznakom da se radi o izmjeni i/ili dopuni ponude
* pisanom izjavom odustati od svoje dostavljene ponude. Izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

**KRITERIJ ZA ODABIR PONUDE:**

Najniža cijena. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**MJESTO ISPORUKE ROBE:**

Srednja gospodarska škola Križevci, Govedarski praktikum, Ratarna 32, 48260 Križevci

**SKLAPANJE UGOVORA/IZDAVANJE NARUDŽBENICE:**

S odabranim ponuditeljem sklopit će se ugovor koji mora biti u skladu s uvjetima nabave propisanima u ovom Pozivu za dostavu ponuda.

**ROK IZVRŠENJA UGOVORA**:

30 dana od dana sklapanja ugovora

**NAČIN ODREĐIVANJA CIJENE:**

Cijena ponude je nepromjenjiva za vrijeme trajanja ugovora. Cijena se piše brojkama. U cijenu ponude bez PDV-a moraju biti uračunati svi troškovi i popusti-oni se ne iskazuju posebno nego ih je potrebno uračunati u jediničnu cijenu stavki.

U troškovnik je potrebno unijeti jediničnu cijenu stavke bez PDV-a, ukupni iznos stavke (količina x jedinična cijena), te u rekapitulaciji troškovnika ukupni iznos cijene ponude bez PDV-a.

Ako ponuditelj nije u sustavu PDV-a ili je predmet nabave oslobođen PDV-a, mjesto predviđeno za upis iznosa PDV-a ostavlja se prazno a na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a.

Ako cijena ponude bez PDV-a izražena u troškovniku ne odgovara cijeni ponude bez PDV-a izraženoj u ponudbenom listu, vrijedi cijena ponude bez PDV-a izražena u troškovniku.

**VALUTA PONUDE:**

Cijena ponude izražava se u eurima.

**ROK I NAČIN PLAĆANJA:**

30 dana od dana primitka valjanog računa, po izvršenim ugovornim obvezama te potpisanom zapisniku o primopredaji. Predujam i traženje sredstava osiguranja plaćanja isključeni su. Račun se ispostavlja putem sustava e-račun te na adresu Naručitelja.

**OSTALI PODACI:**

* Naručitelj će sve ponuditelje koji su pravovremeno dostavili ponudu obavijestiti o rezultatima provedenog postupka nabave. Obavijest o rezultatima: Odluku o odabiru najpovoljnije ponude Naručitelj će dostaviti svim ponuditeljima istovremeno bez odgode, a najkasnije u roku 15 (petnaest) dana od isteka roka za dostavu ponuda.
* Prilikom izrade ponude ponuditelj ne smije mijenjati ništa u tekstu ovog Poziva ili troškovnika. Predajom ponude, ponuditelj prihvaća sve uvjete propisane ovim Pozivom za dostavu ponude.

RAVNATELJ:

Toni Svoboda, prof.v.r.

*Prilog 1.*

**PONUDBENI LIST**

NARUČITELJ: SREDNJA GOSPODARSKA ŠKOLA KRIŽEVCI, PP 1, 48260 KRIŽEVCI

 PREDMET NABAVE:

OZNAKA PONUDE: …………………….. DATUM PONUDE: …….………….

|  |
| --- |
| 1. PONUDITELJ: ………………………………………………………………………………
 |
| 1. ADRESA PONUDITELJA: …………………………………………………………………..
 |
| 1. OIB: …………………………………………………………………………………………..
 |
| 1. IBAN PONUDITELJA: ……………………………………………………………………….
 |
| 1. NAZIV BANKE U KOJOJ JE OTVOREN IBAN: ………………………………………….
 |
| 1. KONTAKT OSOBA: …………………………………………………………………………
 |
| 1. BROJ TELEFONA: …………………………………………………………………………..
 |
| 1. ADRESA ELEKTRONIČKE POŠTE: ……………………………………………………….
 |
| 1. ROK VALJANOSTI PONUDE: ………………………………………………………………
2. GRUPA PREDMETA NABAVE:

……………………………………………………………. |
| 1. PONUDITELJ JE U SUSTAVU PDV-a: DA NE
 |

|  |  |
| --- | --- |
| **CIJENA PONUDE BEZ PDV-a:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **IZNOS PDV-a:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **CIJENA PONUDE S PDV-om:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe ponuditelja)

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

*Prilog 2.*

**IZJAVA O NEKAŽNJAVANJU**

Ja,

(ime i prezime ovlaštene osobe, OIB)

iz

(adresa stanovanja)

broj osobne iskaznice \_\_\_\_\_\_\_\_\_\_\_\_\_\_\_\_\_\_\_\_\_ izdane od

kao osoba ovlaštena po zakonu za zastupanje gospodarskog subjekta

(naziv, adresa, OIB gospodarskog subjekta)

pod materijalnom i kaznenom odgovornošću izjavljujem da nismo, niti ja osobno niti navedeni gospodarski subjekt, pravomoćnom presudom osuđeni za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

|  |  |
| --- | --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (mjesto i datum) |  (potpis ovlaštene osobe ponuditelja) |